Խնդիրն այս համատեքստում դիտարկելիս ամենաառաջին ծագող հարցն այն է, թե ի՞նչ գումարի մասին կարող է խոսք լինել պետական միջոցների չարաշահման ու յուրացման առնչությամբ: Ստույգ ու անս­խալ գնահատականներ տալ, բնականաբար, հնարավոր չէ, քանի որ մենք գործ ունենք ոչ թե մեկ կամ անգամ մի քանի, այլ առնվազն երկու տասնա­մյակ գոյություն ունեցած ու գործած ստվերային սխեմա­ների, մութ մեխանիզմների հետ, որոնց հանրագումարում թալանվել են հասարակու­թյունն ու պետությունը: Թա­լանվել են մեթոդաբար ու հետևողականորեն: Բայց որքան էլ դժվար է որոշելը, առկա են որոշակի ցուցանիշներ, շատ կոնկրետ թվեր, որոնք գոնե մոտավոր պատկերացում կարող են տալ տարիների ընթացքում տեղի ունեցած պետական թալանի մասին: